ბუაკე

ბუაკე () — სიდიდით მეორე ქალაქი კოტ-დ’ივუარში. ვალე-დუ-ბანდამის ოლქის ადმინისტრაციული ცენტრი. 2014 წლის აღწერის თანახმად ქალაქის მოსახლეობა შეადგენს 536 719 ადამიანს.მოსახლეობის 2014 წლის აღწერა (citypopulation)მოსახლეობის 2014 წლის აღწერა (Recensement Général de la Population et de l’Habitat) აქ მდებარეობს სასოფლო-სამეურნეო საკვლევ ინსტიტუტ „ბრინჯის აფრიკული ცენტრის“ შტაბ-ბინა და რომის კათოლიკური ეკლესიის ბუაკეს არქიეპარქიის ცენტრი.

 გეოგრაფია 
ქალაქი მდებარეობს ქვეყნის ცენტრალურ ნაწილში, დაახლოებით 50 კმ-ში ჩრდილო-აღმოსავლეთით კოსუს წყალსაცავიდან, 350 კმ-ში ჩრდილოეთით აბიჯანიდან, ზღვის დონიდან 312 მეტრ სიმაღლეზე. ქალაქზე გადის რკინიგზა, რომელიც აბიჯანს აკავშირებს ბურკინა-ფასოსთან.

 ისტორია 
ქალაქი დაარსდა 1899 წელს ფრანგული კოლონიური ძალების მიერ, როგორც სამხედრო ციხესიმაგრე. 1912 წელს ქალაქში გაიყვანეს რკინიგზა. ადმინისტრაციული ცენტრის სტატუსი მიიღო 1914 წელს.

 ეკონომიკა 
ქალაქის მოსახლეობის უმრავლესობის შემოსავალი გარკვეულწილად დაკავშირებულია ვაჭრობასთან ან სოფლის მეურნეობასთან. ქალაქის შემოგარენში მოჰყავთ ბამბა, თამბაქო, სიზალი, ბრინჯი, იამსი და სხვა სასოფლო-სამეურნეო კულტურები. ქალაქში ასევე არსებობს სამრეწველო საწარმოები, განსაკუთრებით განვითარებულია საფეიქრო წარმოება.

 განათლება 
ქალაქში ფუნქციონირებს 1994 წელს დაარსებული უნივერსიტეტი, ვეტერინარული ინსტიტუტი და სხვა სასწავლო დაწესებულებები.

 ცნობილი მაცხოვრებლები 
 იაია ტურე — კლუბ „მანჩესტერ სიტის“, ასევე კოტ-დ’ივუარის ეროვნული საფეხბურთო ნაკრების ფეხბურთელი.

 დამეგობრებული ქალაქები 
  ვილნევ-სიურ-ლოBouaké — Côte d’Ivoire  ვილნევ-სიურ-ლოს ოფიციალური საიტი
  როიტლინგენი
  ზიმნიჩა

 სქოლიო 

კატეგორია:კოტ-დ’ივუარის ქალაქები